ΓΡΑΠΤΗ ΕΡΩΤΗΣΗ E-1824/02

υποβολή: Erik Meijer (GUE/NGL) προς την Επιτροπή

(27 Ιουνίου 2002)

Θέμα: τεχνητή ανάγκη συνεχούς αγοράς νέων και κάθε φορά ακριβότερων προϊόντων Microsoft λόγω περιορισμού της χρήσης των παλαιότερων λογισμικών

1. Γνωρίζει η Επιτροπή ότι τα επαγγελματικής χρήσης παλαιά λειτουργικά συστήματα Η/Υ Windows 95 και 98 και Millennium Edition καθώς και τα σύγχρονα Windows NT3, NT4 και 2000 Professional της Microsoft αντικαταστάθηκαν στο τέλος του 2001 από το Windows XP Home Edition και από την σε ελάχιστο βαθμό διαφέρουσα αλλά μιάμιση φορά ακριβότερη έκδοση Windows XP Professional, ότι τα φθηνότερα λειτουργικά συστήματα έχουν εξαφανιστεί από τους καταλόγους προϊόντων που προορίζονται για επιχειρήσεις με πολλές άδειες χρήσης προγραμμάτων και ότι με την έκδοση Windows XP Home Edition δεν είναι πλέον δυνατή η εγγραφή σε επαγγελματικούς ηλεκτρονικούς τομείς, με αποτέλεσμα οργανισμοί που ήδη από παλαιότερα ασχολούνταν με την ασφάλεια των τομέων, ναποχρεώνονται τώρα αιφνιδιαστικά να περάσουν σε μια σειρά προϊόντων που κοστίζουν μιάμιση με δυο φορές ακριβότερα, ενώ επί πλέον, λόγω τεχνικής ασυμβατότητας παλαιότερων και νεότερων εκδόσεων και διακοπής της τεχνικήςποστήριξης των παλαιότερων εκδόσεων, ασκείται διαρκής πίεση στους χρήστες για να αγοράσουν τις νέες εκδόσεις·

2. Μπορεί η Επιτροπή να διερευνήσει τους ισχυρισμούς της Netwerk Gebruikersgroep Nederland (NGN = Ομάδα Χρηστών Δικτύου Ολλανδίας), ότι οι τιμές των λογισμικών της Microsoft, ακόμη και χωρίς τις αλλαγές στο πρόγραμμα αδειών χρήσης, αυξάνονται συνεχώς καιπέρμετρα, δεν είναι δε ανάλογες προς την εξέλιξη των τιμών τουλικού εξοπλισμού, και ενώ αυτές οι μεγάλες αυξήσεις τιμών δεν έχουν σχέση με τοψηλότερο κόστος ανάπτυξης ή διανομής λογισμικού, αφού ο αριθμός και η φύση των βελτιώσεων ανάμεσα σε δυο διαδοχικές εκδόσεις είναι πάντα μικρός·

3. Τι μπορεί να κάνει η Επιτροπή για να αντιμετωπίσει τις αδικαιολόγητες αυξήσεις τιμών, τις αλληλένδετες πωλήσεις και τις αναγκαστικές αγορές, βάσει ειδικότερα της από 22.05.2002 επιστολής της Ολλανδικής Αρχής για τον Ανταγωνισμό προς την NGN και της απάντησης της Ολλανδικής Κυβέρνησης στις επερωτήσεις εθνικών βουλευτών με ημερομηνία από 02.11.2001 (ΤΚ αριθ. 198), όπου το θέμα παραπέμπεται στην Επιτροπή για την εξεύρεση λύσης επειδή αφορά διασυνοριακό πρόβλημα·

Απάντηση του κ. Monti εξ ονόματος της Επιτροπής

(6 Αυγούστου 2002)

1. Η Επιτροπή γνωρίζει ότι η Microsoft εγκαινίασε τον Οκτώβριο 2001 το λειτουργικό της σύστημα Windows XP. Η Επιτροπή γνωρίζει επίσης ότι η Microsoft επιθυμεί οι χρήστες των παλαιότερων εκδοχών του λειτουργικού συστήματος Windows να μεταβούν στο σύστημα Windows XP.

2. Η Επιτροπή δεν έχει ακόμη εξετάσει επισήμως αυτό το ζήτημα. Κατά συνέπεια, δεν είναι σε θέση ούτε να επιβεβαιώσει ούτε να διαψεύσει αυτούς τους ισχυρισμούς.

3. Όπως γνωρίζει το αξιότιμο μέλος του Κοινοβουλίου, η Επιτροπή, στο πλαίσιο της έρευνας την οποία διενεργεί, έχει εκφράσει τις ανησυχίες της επειδή η Microsoft έχει, μεταξύ άλλων, περιορίσει την διαλειτουργικότητα των συστημάτων της και έχει εφαρμόσει πρακτικές δεσμευμένης πώλησης κατά τρόπους που αντιβαίνουν στους κοινοτικούς κανόνες ανταγωνισμού. Στο πλαίσιο αυτής της έρευνάς της, η Επιτροπή αποσκοπεί να διαπιστώσει κατά πόσον η Microsoft δεν χρησιμοποιεί την ισχύ της στην αγορά για να εφαρμόζει παράνομα πρακτικές όπως αυτές που περιγράφει το αξιότιμο μέλος του Κοινοβουλίου.